**Projekts**

2023.gada \_\_\_.\_\_\_\_\_\_\_\_\_\_\_\_ **Nr.\_\_\_\_**

 (**prot. Nr.\_\_, \_\_\_.§**)

**Par Daugavpils valstspilsētas pašvaldības iestādes “Jaunatnes lietu un sporta pārvalde” rīkoto Bērnu un jauniešu sporta nometņu īstenošanas kārtības apstiprināšanu**

Pamatojoties uz Pašvaldību likuma 10.panta pirmās daļas 21.punktu, ņemot vērā Ministru kabineta 2009.gada 1.septembra noteikumos Nr.981 “Bērnu nometņu organizēšanas un darbības kārtība” noteikto un Daugavpils valstspilsētas pašvaldības iestādes “Jaunatnes lietu un sporta pārvaldes” nolikuma, kas apstiprināts ar Daugavpils domes 2022.gada 24.novembra lēmumu Nr.819, 8.9.apakšpunktu, Daugavpils domes Izglītības un kultūras jautājumu komitejas2023.gada \_\_.\_\_\_\_\_\_ atzinumu, **Daugavpils dome nolemj**:

1. Apstiprināt Daugavpils valstspilsētas pašvaldības iestādes “Jaunatnes lietu un sporta pārvalde” rīkoto Bērnu un jauniešu sporta nometņu īstenošanas kārtību (pielikumā).

Pielikumā: Daugavpils valstspilsētas pašvaldības iestādes “Jaunatnes lietu un sporta pārvalde” rīkoto Bērnu un jauniešu sporta nometņu īstenošanas kārtība.

Daugavpils domes priekšsēdētājs A.Elksniņš

APSTIPRINĀTI

ar Daugavpils domes

2023.gada \_\_\_\_.\_\_\_\_\_\_\_\_\_\_

lēmumu Nr.\_\_\_\_\_

 **Daugavpils valstspilsētas pašvaldības iestādes „Jaunatnes lietu un sporta pārvalde” Bērnu un jauniešu sporta nometņu īstenošanas kārtība**

*Izdota saskaņā ar Pašvaldību likuma 10.panta
pirmās daļas 21.punktu, Ministru kabineta 2009.gada
1.septembra noteikumiem Nr.981 “Bērnu nometņu
organizēšanas un darbības kārtība”*

1. **Vispārīgie jautājumi**
	1. Bērnu un jauniešu sporta nometne (turpmāk – nometne)ir mērķtiecīgi organizēts pasākums bērniem un jauniešiem (turpmāk - dalībnieki), kas paredzēts, lai saskaņā ar nometnes programmu nodrošinātu sportistu funkcionālo spēju paaugstināšanu un veicināt bērnu un jauniešu garīgo, fizisko kustību, prasmju un iemaņu attīstību, sociālo prasmju veidošanos sporta un radošajās nodarbībās, radot priekšstatu par veselīgu un vispusīgu dzīvesveidu un personību, kura ir spējīga sadarboties ar vienaudžiemvai citiem sabiedrības locekļiem savu mērķu sasniegšanai.
	2. Nometnes tiek organizētas saskaņā arMinistru kabineta noteikumiem 2009.gada 1.septembra Nr.981 „Bērnu nometņu organizēšanas un darbības kārtība”.
	3. Nometnes organizators ir Daugavpils valstspilsētas pašvaldības iestāde “Jaunatnes lietu un sporta pārvalde” (turpmāk – Nometnes organizators).
	4. Nometnes mērķauditorija ir Daugavpils valstspilsētas pašvaldības profesionālās ievirzes sporta izglītības iestādes audzēkņi.
	5. Dalībnieka vecāka vai likumiskā pārstāvja (turpmāk – likumiskais pārstāvis) līdzfinansējums (turpmāks – Ceļazīme) tiek noteikts un apstiprināts ar Daugavpils domes lēmumu. Nometņu organizēšana kārtējam gadam tiek finansēta apstiprinātā Daugavpils valstspilsētas pašvaldības budžeta ietvaros.
2. **Nometnes veidi un sastāvs**

* 1. Nometnes organizators organizē šādas nometnes:
	2. dienas nometne – nometne, kurā nometnes dalībnieki uzturas tikai dienas laikā bez nakšņošanas;
	3. diennakts nometne – nometne, kurā nometnes dalībnieki uzturas pastāvīgi visu norises laiku, ieskaitot nakšņošanu.
1. Dalībnieku sastāvs:
	1. slēgta nometne - nometne paredzēta konkrētai dalībnieku mērķauditorijai.
2. **Nometnes personāls**
3. Nometni vada nometnes vadītājs, kurš ir apguvis Izglītības un zinātnes ministrijas apstiprināto nometņu vadītāju kursu programmu un saņēmis Valsts izglītības satura centra apliecību par programmas apguvi, un ar kuru Nometnes organizators ir noslēdzis darba līgumu vai uzņēmuma līgumu. Nometnes vadītājs īsteno nometnes programmu, nodrošinot izglītojošu, saturīgu un lietderīgu brīvā laika pavadīšanu, un vada nometnes darbu saskaņā ar Ministru kabineta noteikumiem.
4. Nometnes darbību nodrošina nometnes audzinātājs, kurš ir sasniedzis 18 gadu vecumu un ar kuru Nometnes organizators ir noslēdzis līgumu.
5. **Nometnes programmas izveides nosacījumi**
6. Nometņu organizēšanas vietas, veidus, norises laikus katrai nākamajai nometnei nosaka Nometnes organizators.
7. Katrai īstenojamai nometneiNometnes organizators sadarbībā ar nometnes vadītāju izstrādā nometnes programmu, norādot nometnes darbības mērķi, uzdevumus, mērķauditoriju un citus jautājumus. Nometnes programmu apstiprina Nometnes organizators saskaņā ar šīs kārtības 1.pielikumu.
8. Nometnes organizators programmu publicē tīmekļa vietnē www.nometnes.gov.lv ne vēlāk kā divas nedēļas pirms tiek uzsākta pieteikšanās nometnēm.
9. **Pieteikšanās kārtība nometnēm**
10. Pieteikšanās nometnēm notiek elektroniski tīmekļa vietnē [www.daugavpils.lv/sports](http://www.daugavpils.lv/sports) sadaļā „Sporta nometnes”.
11. Ne vēlāk kā nedēļu pirms pieteikšanās sākumaProfesionālās ievirzes sporta izglītības iestādes atbildīga persona, kurai ir lietojumprogrammu piekļuves tiesības ievada elektroniskā sistēmā savu skolas audzēkņu sarakstu, kuri apmeklēs nometni. Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” atbildīga persona, kurai ir lietojumprogrammu piekļuves tiesības pārbauda dalībnieku sarakstu un to veselības pielaides kontrole. Ja dalībnieks nav iesniedzis ārsta īsziņu un ārsts nav sniedzis atļauju par dalību nometnē, dalībnieks netiek uzņemts nometnē.
12. Elektroniskā pieteikšanās nometnēm sākas **marta mēneša pēdējā pirmdienā plkst. 09.00.** un beidzas ne vēlāk kā desmit dienas pirms pēdējās organizētās nometnes sākuma datuma.
13. Ņemot vērā to, ka vietu skaits nometnēs ir ierobežots un nometnes sarakstos var notikt rotācija, Nometnes organizators paziņo Profesionālās ievirzes sporta izglītības iestādes atbildīgai personai par brīvo vietu skaitu konkrētajā nometnē, konkrētā sporta veidā, līdz ar ko atbildīga persona iesūta nākamo pretendentu/-s reģistrācijai.
14. **Nometņu organizatora pienākumi**
15. Nometnes organizatoram, papildus normatīvajos aktos noteiktajam, ir šādi pienākumi:
	1. apstiprināt nometnes vadītāja izstrādāto nometnes programmu;
	2. izstrādāt nometņu iekšējās kārtības noteikumu paraugu;
	3. uzraudzīt nometnes norisi un kvalitāti;
	4. apzināt un vienoties ar potenciālajiem pakalpojumu sniedzējiem par iespējamiem piedāvājumiem nometņu aktivitātēm; sniegt informāciju nometņu vadītājiem par iespējām tās iekļaut nometnes programmā;
	5. noslēgt līgumus ar nometņu vadītājiem un audzinātājiem;
	6. noslēgt rakstisku līgumu ar dalībnieka likumisko pārstāvi par dalībnieka uzņemšanu nometnē;
	7. nodrošināt nometnes dalībnieku ēdināšanu;
	8. nodrošināt ārstniecības personu nometnē, kas nodrošina pedikulozes pārbaudi pirmajā nometnes dienā, nepieciešamības gadījumā sniedz pirmo neatliekamo palīdzību;
	9. nodrošināt visus ar nometnes programmas īstenošanu nepieciešamos materiāli tehniskos un higiēnas līdzekļus, kancelejas preces, inventāru, kā arī dzeramo ūdeni, suvenīrus u.c.;
	10. nodrošināt nometnes dalībnieku ēdināšanu atbilstoši īstenotajam nometņu veidam:
		1. dienas nometnē - divas reizes;
		2. diennakts nometnē - četras reizes;
		3. nodrošināt telpas nometnes īstenošanai.
16. **Nometnes vadītāja tiesības un pienākumi**
17. Nometnes vadītājam, papildus normatīvajos aktos noteiktajam, ir šādi pienākumi:
	1. izstrādāt un iesniegt Nometnes organizatoram apstiprināšanai ar īstenotāju saskaņotu nometnes programmu;
	2. nodrošināt nometnes reģistrēšanu tīmekļa vietnē [www.nometnes.gov.lv](http://www.nometnes.gov.lv) vismaz vienu mēnesi pirms nometnes sākuma;
	3. realizēt nometnes programmu;
	4. izstrādāt nometnes iekšējās kārtības noteikumus atbilstoši Nometnes organizatora izveidotajam paraugam un iesniegt apstiprināšanai Nometnes organizatoram;
	5. trīs dienu laikā pēc nometnes beigām iesniegt nometnes organizatoram ēdināšanas un apmeklēšanas tabulu un nometnes programmas ietvaros realizēto aktivitāšu kalendāru;
	6. iepazīstināt dalībnieka likumisko pārstāvi ar iekšējās kārtības noteikumiem un citu svarīgu informāciju par nometnes norisi;
	7. izvietot redzamā vietā šādu informāciju:
		1. nometnes vadītāja/audzinātāja vārds un uzvārds, kontakttālrunis;
		2. ārstniecības personas vai ārstniecības iestādes kontakttālrunis;
		3. informācija par operatīvo dienestu izsaukšanu;
		4. nometnes iekšējās kārtības noteikumi un drošības noteikumi;
		5. nometnes dienas kārtība.
18. Nometnes vadītājam ir tiesības:
	1. papildināt iekšējās kārtības noteikumus, atbilstoši nometnes programmas vajadzībām vai specifikai;
	2. koriģēt nometnes programmu neparedzētu apstākļu dēļ vai arī, lai uzlabotu nometnes kvalitāti un pielāgotu to atbilstoši dalībniekiem.
19. **Nometnes dalībnieku likumisko pārstāvju tiesības un pienākumi**
20. Nometnes dalībnieka likumiskajam pārstāvim pēc elektroniskā reģistrācijas pabeigšanas:
	1. ir jāveic apmaksa ar pārskaitījumu caur internetbanku vai banku, norādot – bērna vārdu, uzvārdu, dzimšanas datus, sporta veidu;
	2. ne vēlāk kā trīsdesmit dienas pirms nometnes sākuma jānoslēdz līgums ar Nometnes organizatoru, uzrādot apliecinājumu par 26.1.apakšpunktā noteiktās apmaksas veikšanu;
	3. jāiesniedz Nometnes organizatoram nepieciešamā papildus informācija par nometnes dalībnieku veselības stāvokli (alerģijas, fiziskas traumas, īpašas rakstura iezīmes);
		1. nodrošināt dalībnieka ar nepieciešamajām aizsargpotēm, uzņemties atbildību par dalībnieka veselību un dzīvību, ja potēšana nav veikta;
		2. nodrošināt dalībnieka ar nometnes norisei nepieciešamo personīgo apģērbu un ekipējumu;
		3. precīzi aizpildīt nometnes aptaujas anketu;
		4. rakstisks apliecinājums par nometnes dalībnieka došanos mājās patstāvīgi vai norādot pieaugušo pavadošo personu;
		5. cita svarīga informācija, kuru būtu nepieciešams zināt nometnes īstenotājam.
21. Ja dalībnieks neapmeklē nometni:
	1. Ja dalībnieka likumiskais pārstāvis paziņo par atteikšanos piedalīties nometnē, vismaz trīs darba dienas pirms NOMETNES sākuma, dalības maksa tiek atgriezta. Lai saņemtu naudas atmaksu pilnā apmērā, ne vēlāk kā trīs dienas pirms nometnes sākuma, nometnes dalībnieka likumiskais pārstāvis iesniedz Nometnes organizatoram iesniegumu saskaņā ar šīs kārtības 3.pielikumu;
	2. Neapmeklējot nometni attaisnojošo iemeslu dēļ (piem: slimība (ārsta izziņa)), dalības maksa tiek atmaksāta proporcionāli neapmeklētajām dienām. Par tādiem apstākļiem dalībnieka likumiskajam pārstāvim jāpaziņo telefoniski nometnes vadītajam dienā, kad iestājas minētie apstākļi, līdz plkst.08.00. Lai saņemtu atpakaļ maksu par ēdināšanu, pēc nometnes beigām septiņu kalendāro dienu laikā dalībnieka likumiskais pārstāvis iesniedz Nometnes organizatoram iesniegumu saskaņā ar šīs kārtības 2.pielikumu.

Domes priekšsēdētājs  A.Elksniņš

**1.pielikums**

Daugavpils valstspilsētas pašvaldības iestādes

„Jaunatnes lietu un sporta pārvalde”

Bērnu un jauniešu sporta nometņu

īstenošanas kārtība

**APSTIPRINU:**

Daugavpils valstspilsētas pašvaldības iestādes

„Jaunatnes lietu un sporta pārvalde”

vadītajs/a \_\_\_\_\_\_\_\_\_\_

\_\_\_\_\_\_\_.gada \_\_\_.\_\_\_\_\_\_\_\_\_\_

**Nometnes programma**

|  |  |
| --- | --- |
| **Nometnes laiks** |  |
| Nometnes norises vieta |  |
| **Darba laiks** |  |
| **Nometnes sporta veidi** |  |
| **Bērnu vecums** |  |
| **Dalībnieku skaits** |  |
| **Nometnes vadītājs** |  |
| **Tālr. E-pasts** |  |
| **Nometnes mērķis un uzdevumi** |  |
| **Programmas īss apraksts** |  |
| **Dienas kārtība** |  |
| **Organizators nodrošina** |  |

Sagatavoja:

**2.pielikums**

Daugavpils valstspilsētas pašvaldības iestādes

„Jaunatnes lietu un sporta pārvalde”

Bērnu un jauniešu sporta nometņu

īstenošanas kārtība

***Daugavpils valstspilsētas pašvaldības iestādei***

***„Jaunatnes lietu un sporta pārvalde”***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Vārds, uzvārds*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Personas kods*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dzīvesvietas adrese*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Telefona numurs*

**IESNIEGUMS**

Daugavpilī

 *Par maksas atgriešanu*

Sakarā ar to, ka mans bērns \_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_-\_\_\_\_\_\_\_\_\_, neapmeklēs/neapmeklēja sporta nometni, kura tika rīkota no \_\_.\_\_.\_\_\_ līdz \_\_.\_\_.\_\_\_, nometnes vadītājs \_\_\_\_\_\_\_\_\_\_\_\_\_\_\_\_\_\_\_\_, slimības apstākļu dēļ no \_\_.\_\_.\_\_ līdz \_\_\_.\_\_\_\_.\_\_\_\_\_ (pilnas \_\_\_ dienas), lūdzu atgriezt samaksāto maksu par nometni uz konta numuru: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pielikumā: ārsta izziņa un maksājuma kvīts

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

*datums**personiskais paraksts paraksta atšifrējums*

*Daugavpils valstspilsētas pašvaldības iestādes „Jaunatnes lietu un sporta pārvalde” Kandavas ielā 17A, Daugavpilī, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildus informācija: http://www.daugavpilssports.lv/sports/par-sporta-parvaldi/privatuma-politika*

**3.pielikums**

Daugavpils valstspilsētas pašvaldības iestādes

„Jaunatnes lietu un sporta pārvalde”

Bērnu un jauniešu sporta nometņu

īstenošanas kārtība

***Daugavpils valstspilsētas pašvaldības iestādei***

***„Jaunatnes lietu un sporta pārvalde”***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Vārds, uzvārds*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Personas kods*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dzīvesvietas adrese*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Telefona numurs*

**IESNIEGUMS**

Daugavpilī

*Par maksas atgriešanu*

Sakarā ar to, ka mans bērns \_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_-\_\_\_\_\_\_\_\_\_, neapmeklēs sporta nometni, kura tiks rīkota no \_\_.\_\_.\_\_\_\_ līdz \_\_.\_\_.\_\_\_\_­, nometnes vadītājs \_\_\_\_\_\_\_\_\_\_\_\_\_\_\_\_\_\_\_\_, visas dienas, lūdzu pārskaitīt atpakaļ samaksāto maksu par nometni uz konta numuru:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

*datums**personiskais paraksts paraksta atšifrējums*

*Daugavpils valstspilsētas pašvaldības iestādes „Jaunatnes lietu un sporta pārvalde” Kandavas ielā 17A, Daugavpilī, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildus informācija: http://www.daugavpilssports.lv/sports/par-sporta-parvaldi/privatuma-politika*